# Aladár Gerevich

### Izvor: Wikipedija

Osvojene medalje
Mačevanje
Slika:Gerevich gal l 04.jpg Aladár Gerevich
Olimpijske igre
Zlato | Los Angeles 1932. | Sablja momčadski
Zlato | Berlin 1936. | Sablja momčadski
Bronca | Berlin 1936. | Sablja pojedinačno
Zlato | London 1948. | Sablja momčadski
Zlato | London 1948. | Sablja pojedinačno
Zlato | Helsinki 1952. | Sablja momčadski
Srebro | Helsinki 1952. | Sablja pojedinačno
Bronca | Helsinki 1952. | Floret momčadski
Zlato | Melbourne 1956. | Sablja momčadski
Zlato | Rim 1960. | Sablja momčadski

Aladár Gerevich (Jászberény, 16. ožujka 1910. - 14. svibnja 1991.), mađarski mačevalac (specijalnost - borba sabljom)

Jedini je sportaš, u bilo kojem sportu, koji je pobijedio na šest (6) Olimpijskih igara – za redom i jedini sportaš koji je u istoj disciplini - ekipnoj borbi sabljom - pobijedio na Igrama šest puta u nizu. Osvojio je sveukupno sedam zlatnih, jednu srebrnu i dvije brončane olimpijske medalje. Njegov, vjerojatno nedostižni, niz bio bi sigurno još impresivniji da mu karijeru nije prekinuo Drugi svjetski rat, zbog čega mu je propala prilika da osvaja (zlatne?) medalje na neodržanim Igrama 1940 i 1944 godine.

Aladár Gerevich pojavio se prvi put na Olimpijskim igrama u Los Angelesu 1932 godine. Bile su mu tek 22 godine. Tada proslavlja svoju prvu pobjedu – ekipno zlato za Mađarsku, u borbi sabljom.

Na Igrama u Berlinu 1936, osvaja ekipno zlato za Mađarsku, na način da briljira sa 17 pobjeda i 2 poraza. Potom osvaja brončanu medalju u pojedinačnoj konkurenciji, sve u borbi sabljom. U ekipnom floretu Mađari s Gerevichem zauzimaju (tek) sedmo mjesto.

Poslije rata on se vraća, i na Igrama u Londonu 1948 pokazuje da je jači nego ikad. Ne samo da ponovo osvaja ekipno zlato u sablji, nego u istoj disciplini osvaja svoje prvo (i jedino) pojedinačno zlato, i to s rekordom od 19 pobjeda i jednim porazom. U ekipnom floretu s Mađarskom zauzima peto mjesto.

1952 godine, na Olimpijskim igrama u Helsinkiju Gerevich osvaja puni komplet medalja: broncu u ekipnom floretu, zlato u ekipnoj borbi sabljom i srebro u pojedinačnoj sablji.

Na Igrama u Melbourneu, za Mađare teške i tragične, 1956. godine, Gerevich zauzima (samo) peto mjesto u individualnoj sablji, ali ponovo pomaže svojoj reprezentaciji da u ekipnoj borbi, u istoj disciplini, osvoji zlato.

Posljednji Olimpijski nastup, na Igrama u Rimu 1960 ovaj vrsni sportaš, sada već 50-godišnjak, zaključuje ponovo zlatnom medaljom u ekipnoj sablji.

Njegova supruga Erna Bogen, njegov sin Pál Gerevich i tast Albert Bogen, također su osvajali medalje na Olimpijskim igrama.

## [uredi] Karijera

- 1932. – OI, 1 zlatna medalja (sablja, ekipno)
- 1936. – OI, 1 zlatna medalja (sablja, ekipno), 1 brončana medalja (sablja pojedinačno)
- 1948. – OI, 2 zlatne medalje (sablja pojedinačno i sablja ekipno)
- 1952. – OI, 1 zlatna medalja (sablja ekipno), 1 srebrna medalja (sablja pojedinačno) i 1 brončana medalja (floret ekipno)
- 1956. – OI, 1 zlatna medalja (sablja ekipno)
- 1960. – OI, 1 zlatna medalja (sablja ekipno)

Dobavljeno iz "http://hr.wikipedia.org../../../a/l/a/Alad%C3%A1r_Gerevich_21f0.html"

Kategorije: Mađarski sportaši | Sportaši | Olimpijski pobjednici

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Deutsch
- English
- Suomi
- Français
- Magyar
- Slovenščina
- 中文